Nafarroako Parlamentuko Mahaiak, 2018ko urtarrilaren 15ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea María Luisa De Simón Caballero andreak aurkeztutako galdera, Landa Garapeneko, Ingurumeneko eta Toki Administrazioko Departamentuak basozainen aurkako erasoak ekidite aldera hartutako prebentzio-neurriei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Landa Garapeneko, Ingurumeneko eta Toki Administrazioko Batzordean izapidetzea.

Iruñean, 2018ko urtarrilaren 15ean

Lehendakaria: Ainhoa Aznárez Igarza

GALDERAREN TESTUA

Izquierda-Ezkerrako foru parlamentarien elkarteko parlamentari Marisa de Simón Caballero andreak, Legebiltzarreko Erregelamenduan ezarritakoaren babesean, honako galdera hau egiten du, Landa Garapeneko, Ingurumeneko eta Toki Administrazioko Batzordean kontseilariak ahoz erantzun dezan.

Iragan urtarrilaren 6an basozain baten aurkako eraso bat gertatu zen Bertizko parkean. Basozain horrek aurkeztutako salaketaren arabera, isileko ehiztari batek destatu eta mehatxatu egin zuen. Foruzaingoak handik gutxira atxilotu zuen ehiztaria. Antza denez, basozainek maiz samar izaten dituzte liskarrak lanean ari direnean.

Landa Garapeneko, Ingurumeneko eta Toki Administrazioko Departamentuak zer jarduketa egin ditu gertakari zehatz hori dela eta? Zer prebentzio neurri ezartzeko asmoa du, basozainek eraso-arriskurik ez izateko eta beharrezkoak diren gutxieneko zerbitzuak bermatzeko?

Iruñean, 2018ko urtarrilaren 10ean

Foru parlamentaria: Marisa de Simón Caballero